KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. november 27-i ülésére)


TÁRGY: 	KISKŐRÖS VÁROS TELEPÜLÉSRENDEZÉSI TERVÉNEK (SZERKEZETI TERV) MÓDOSÍTÁSA EGYSZERŰSÍTETT ELJÁRÁS KERETÉBEN

Kiskőrös Város Képviselő-testülete a 27/2024. számú határozatával 6 részterületen kezdeményezte a településrendezési eszközök módosítását, melyből az alábbi módosítási kezdeményezés érinti a Szerkezeti Terv módosítását:

A Kiskőrösi Úttörténeti Múzeum (a továbbiakban: múzeum) igazgatója a múzeum területének (2713 hrsz) bővítését kezdeményezte a 2712/12 hrsz-ú ingatlan területéből történő meghatározott területrész megvásárlásával. A múzeum területe vegyes terület (Vt) területfelhasználási egységbe, a megvételre szánt területrész gazdasági célú (Gksz) területfelhasználási egységbe tartozik. A múzeum területének bővítése miatt a gazdasági felhasználású terület csökken és átkerül vegyes terület felhasználási övezetbe, ez 2335 m2 területrészt érint.

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 68. § (1) bekezdés b) pontjának bb) alpontja alapján a módosítás, egyszerűsített eljárás keretében került lefolytatásra.

A Bács-Kiskun Vármegyei Kormányhivatal Állami Főépítészének BK/AFI/ 434-        /2024. számú záró szakmai véleménye egyetértő, a módosítást jogszerűnek ítélte meg és javasolja annak képviselő-testület általi elfogadását.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.

Kiskőrös, 2024. november 25. 
		Domonyi László sk.
		   polgármester 


HATÁROZAT-TERVEZET

A Képviselő-testület a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet (a továbbiakban: Korm. rendelet) 68. § (1) bekezdés b) pontjának bb) alpontja alapján a Kiskőrösi Úttörténeti Múzeum Vt területének bővítése érdekében történő módosítás eredményeképpen a hatályos Településszerkezeti Tervet a határozat-tervezet 1. számú melléklete szerinti tervezési terület tartalmával, valamint a 2. számú melléklet szerinti településszerkezeti tervi leírással módosítja.

Felelős: polgármester
Határidő: azonnal, továbbításra 15 nap
1

